Ẽmepyry 13mã po , nuno apitorymã po , pape meronanõ tykohmase Hamã a tuisa tapyĩ taka , tynyripohpyry ekarotohme eya xine . Tõmiry tyripose eya emero omiry ae roropa tuisa nonory poro exiketomo a ekarotohme . Tynyripohpyry taropose eya emero tuisa tõ neneryme , kowenu akorehmananomo a , kowenatu tomo a roropa , ahno tamuximãkomo a , enara . Moro tymerose eya tuisa Xerexe omiryme , tuisa esety tyrise roropa ipokona . Mame moro tapuhse tuisa omahtaõ ke .
